Diari Oficial de la Generalitat Valenciana


Sumari del DOGV 6308, del 12-07-2010 (2010/7906)

ORDRE 25/2010, de 7 de juliol, de la Conselleria de Cultura i Esport, per la qual es convoquen ajudes per a l'adquisició del lot fundacional de centres de lectura pública de nova creació de la Comunitat Valenciana.
----------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6308

Data del DOGV
:   12-07-2010

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2010/7906


Data del document
:   07-07-2010

Organisme emissor
:   Conselleria de Cultura i Esport

Tipus de document
:   Ordre

Anàlisi jurídica

 Descriptors 

:   * biblioteca pública
    * administració local
    * indústria del llibre
    * suport econòmic
    * ajuda pública

ORDRE 25/2010, de 7 de juliol, de la Conselleria de Cultura i Esport, per la qual es convoquen ajudes per a l'adquisició del lot fundacional de centres de lectura pública de nova creació de la Comunitat Valenciana. [2010/7906]
La Generalitat gaudeix de competències en matèria de biblioteques, d'acord amb l'article 148.1.15 de la Constitució espanyola i amb l'article 49.6 de l'Estatut d'Autonomia de la Comunitat Valenciana.
D'altra banda, el Decret 119/2005, que té com a objecte regular la creació de centres de lectura pública municipals de la Comunitat Valenciana que s'integren en el Sistema Bibliotecari Valencià, en desplegament de la Llei 10/1986, de 30 de desembre, de la Generalitat, d'Organització Bibliotecària de la Comunitat Valenciana, i de la Llei 4/1998, d'11 de juny, de la Generalitat, del Patrimoni Cultural Valencià, dicta noves normes i requisits tècnics per a la creació de biblioteques públiques municipals i agències de lectura pública municipals acords amb les últimes directrius, pautes i recomanacions tècniques nacionals i internacionals en matèria de biblioteques públiques.
En conseqüència, fent ús de les facultats que em confereix l'article 28 de la Llei 5/1983, de 30 de desembre, del Consell,
ORDENE
Primer
Convocar ajudes per a l'adquisició del lot fundacional de la col·lecció bibliogràfica, destinades a l'adquisició de llibres (en format tradicional i electrònic) i materials especials propis de la col·lecció bibliogràfica, i aprovar les bases per les quals es regeix (annex I), així com els models d'instància (annex II) i l'imprés de manteniment de tercers (annex III) de la present ordre.
Segon
L'import global màxim de les ajudes serà de 70.200 euros i es pagarà a càrrec del pressupost de l'any 2010 de la Generalitat, dins de l'aplicació pressupostària 18.20.53.568.22.7 i la línia T3197000, denominada «Ajudes lots bibliogràfics fundacionals destinats a centres de lectura de nova creació en la Comunitat Valenciana». Es destinarà:
a) La quantitat de 66.300 euros per als centres de lectura de nova creació.
b) Un màxim de 3.900 euros per als nous servicis bibliotecaris mòbils.
Si no s'assigna la totalitat de l'ajuda destinada a servicis bibliotecaris mòbils, el sobrant podrà acumular-se a la part d'ajuda destinada als centres de lectura de nova creació.
DISPOSICIONS FINALS
Primera
Es delega en la directora general del Llibre, Arxius i Biblioteques la facultat de resoldre la concessió d'aquestes subvencions.
Segona
La present ordre produirà efectes des de l'endemà de la publicació en el Diari Oficial de la Comunitat Valenciana.
De conformitat amb el que estableixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, s'hi podrà recórrer potestativament en reposició o bé cabrà plantejar directament un recurs contenciós administratiu, en els terminis i davant dels òrgans que s'indiquen a continuació:
a) El recurs de reposició haurà d'interposar-se davant de la consellera de Cultura i Esport en el termini d'un mes a comptar des de l'endemà de la publicació.
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar des de l'endemà de la publicació.
València, 7 de juliol de 2010
La consellera de Cultura i Esport,
TRINIDAD M. MIRÓ MIRA
ANNEX I
Bases de la convocatòria d'ajudes per a l'adquisició del lot fundacional destinat a biblioteques i agències de lectura públiques de nova creació de la Comunitat Valenciana.
Primera. Objecte
1. Seran objecte d'ajuda les despeses següents:
- La compra de llibres (en format tradicional i electrònic).
- La compra de materials especials propis de la col·lecció bibliogràfica (CD-ROM, DVD, etc.).
2. S'exclouen de la present subvenció les despeses següents:
- Publicacions periòdiques (periòdics, revistes).
- Butlletins oficials.
3. La compra d'obres de referència (enciclopèdies generals i temàtiques, anuaris i directoris) no podrà sobrepassar mai el 30% del total dels justificants aportats.
Segona. Despeses subvencionables
Aquestes ajudes contribuiran al finançament de les despeses derivades de l'adquisició del lot fundacional de llibres (en format tradicional i electrònic) i materials especials propis de la col·lecció bibliogràfica amb destinació als centres de lectura municipals de nova creació a la Comunitat Valenciana en les dues modalitats (biblioteques públiques municipals i agències de lectura públiques municipals), així com els nous servicis bibliotecaris mòbils previstos en l'article 6, apartat 4, del Decret 119/2005. La creació d'aquests centres de lectura es realitzarà de conformitat amb els requisits regulats en el Decret 119/2005, de 24 de juny, del Consell de la Generalitat (DOGV núm. 5.037, de 28.06.2005).
Tercera. Requisits dels beneficiaris
Podran sol·licitar aquestes ajudes:
a) Les entitats locals de la Comunitat Valenciana que hagen sol·licitat la creació de centres de lectura, tal com estableix el Decret 119/2005, entre l'1 de gener de 2009 i el 31 de desembre de 2009.
b) Les entitats locals de la Comunitat Valenciana que hagen sol·licitat la posada en funcionament d'un servici bibliotecari mòbil entre l'1 de gener de 2009 i el 31 de desembre de 2009.
Així mateix també podran sol·licitar estes ajudes les fundacions i institucions culturals municipals que tinguen entre les seues funcions la gestió en matèria de biblioteques, i l'ajuntament de la qual estiga en els casos a) o b) mencionats en esta base.
No podran obtenir la condició de beneficiaris aquells sol·licitants que incórreguen en algun dels casos previstos en l'article 13.2 de la Llei 38/2003, de 17 de novembre, General de Subvencions.
Quarta. Règim normatiu d'aquestes ajudes
1. El procediment per a la concessió d'aquestes ajudes es tramitarà en règim de concurrència competitiva, tal com estableix l'article 22.1 de la Llei 38/2003, General de Subvencions.
2. Hi seran aplicables les presents bases reguladores d'aquesta convocatòria. Per a allò que no s'hi preveu, hi serà aplicable la Llei d'Hisenda Pública de la Generalitat Valenciana; la Llei 38/2003, General de Subvencions; el Reglament de la Llei 38/2003, aprovat pel Reial Decret 887/2006; la Llei 11/2007, de 22 de juny, d'Accés Electrònic dels Ciutadans als Servicis Públics, i el Decret 18/2004, de 13 de febrer, del Consell, de Creació del Registre Telemàtic de la Generalitat i Regulació de les Notificacions Telemàtiques de la Generalitat.
3. Les ajudes concedides mitjançant aquesta convocatòria no necessiten la seua notificació a la Comissió Europea, d'acord amb l'article 7.4, en relació amb els articles 1.4 i 3.4 del Decret 147/2007, de 7 de setembre, del Consell, que regula el procediment de notificació i comunicació a la Comissió Europea dels projectes de la Generalitat adreçats a establir, concedir o modificar ajudes públiques, per no complir el requisit de l'avantatge econòmic per a una empresa, ni el del falsejament de la competència, i no afectar així els intercanvis comercials entre els estats membres de l'apartat 1 de l'article 107 del Tractat de Funcionament de la Unió Europea.
4. La presentació de la sol·licitud per a optar a aquesta ajuda implica la plena acceptació pel sol·licitant de les bases per les quals es regeix aquesta convocatòria.
Cinquena. Termini de les sol·licituds i documentació que cal presentar
1. El termini de presentació de sol·licituds serà de quinze dies naturals comptats des de l'endemà de la publicació d'aquesta convocatòria en el Diari Oficial de la Comunitat Valenciana. Quan l'últim dia del termini siga inhàbil, s'entendrà prorrogat al primer dia hàbil següent.
2. En el cas que els documents que han d'acompanyar la sol·licitud de concessió de les ajudes ja estigueren en poder de qualsevol òrgan de l'administració actuant, el sol·licitant podrà acollir-se al que estableix l'apartat f) de l'article 35 de la LRJPAC, sempre que es faça constar la data i l'òrgan o dependència en què van ser presentats o, si és el cas, emesos, i que no hagen transcorreguts més de cinc anys des de l'acabament del procediment a què corresponguen.
3. En els casos d'impossibilitat material d'obtenir la documentació, l'òrgan competent podrà requerir al sol·licitant la presentació, o, si no és possible, l'acreditació per uns altres mitjans dels requisits a què es refereix el document.
4. La sol·licitud d'ajuda econòmica, el model de la qual figura en l'annex II d'aquesta ordre, s'adreçarà a la Conselleria de Cultura i Esport, Direcció General del Llibre, Arxius i Biblioteques, i anirà acompanyada dels originals o de fotocòpies compulsades dels documents següents:
4.1. Biblioteques o agències de lectura de nova creació:
a) Fotocòpia de la sol·licitud de creació de centre de lectura municipal.
b) Certificat del secretari de l'entitat local en què conste l'acord del ple de l'ajuntament que sol·licita la creació de centre de lectura públic.
c) Certificat del secretari de l'entitat local de l'acord del ple de l'ajuntament en què consten els següents compromisos per part de l'entitat municipal:
- Compromís de la firma del conveni de creació de centre de lectura, que està supeditada al compliment dels requisits regulats en el Decret 119/2005, de 24 de juny del Consell de la Generalitat (DOGV núm. 5037, de 28.06.2005).
- Obertura del centre de lectura en un termini de huit mesos màxim des de la firma del conveni de creació del centre de lectura.
- Manteniment del centre de lectura municipal d'acord amb les condicions del conveni de creació del centre de lectura.
d) Certificat del secretari-interventor amb el pressupost de la inversió prevista.
e) Memòria del projecte del centre de lectura.
f) En el cas de ser nou perceptor o de canvi de número de compte bancari, s'aportarà la fitxa de manteniment de tercers, que apareix com a annex III a la present ordre.
4.2. Servicis bibliotecaris mòbils:
a) Certificat del secretari de l'entitat local en què s'acredite la posada en marxa del servici bibliotecari mòbil el 2009 i el compromís de mantenir-lo en funcionament.
b) Certificat del secretari-interventor amb el pressupost de la inversió prevista.
c) Memòria del projecte del servici bibliotecari mòbil.
d) En el cas de ser nou perceptor o de canvi de número de compte bancari, s'aportarà la fitxa de manteniment de tercers, que apareix com a annex III a la present ordre.
5. La documentació assenyalada en l'apartat anterior haurà de presentar-se, compulsada com cal quan siga fotocòpia, en el Registre Auxiliar de la Biblioteca Valenciana (monestir de Sant Miquel dels Reis. Av. Constitució, 284, 46322 València), en els registres de les direccions territorials de Cultura i Esport de Castelló, València o Alacant o per qualsevol dels mitjans establits en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
Donat cas que la documentació es presente en Correos, es regularà per l'article 31 del Reial Decret 1829/99, de 3 de desembre, pel qual s'aprova el reglament que regula la prestació dels servicis postals.
6. Les instàncies de sol·licitud es facilitaran als interessats en el Registre Auxiliar de la Biblioteca Valenciana i en els registres de les direccions territorials de Cultura i Esport de Castelló, València o Alacant.
7. Si la sol·licitud no fóra presentada en el Registre Auxiliar de la Biblioteca Valenciana, es pot remetre un fax a l'òrgan gestor de la convocatòria (Direcció General del Llibre, Arxius i Biblioteques, núm.: 684 816 908), amb indicació del número i la data d'entrada en el registre, i de l'òrgan on s'ha presentat la sol·licitud.
8. Els qui ho desitgen, podran realitzar la presentació i el registre per mitjans electrònics i sol·licitar que les comunicacions i notificacions es practiquen per aquesta via. Aquests tràmits tindran plena validesa, d'acord amb les condicions i requisits previstos en la Llei 11/2007, de 22 de juny, d'Accés Electrònic dels Ciutadans als Servicis Públics, així com en el Decret 18/2004, de 13 de febrer, del Consell, de Creació del Registre Telemàtic de la Generalitat i Regulació de les Notificacions Telemàtiques de la Generalitat. A fi de complir els requisits de seguretat establits, la designació de l'adreça o de la bústia de correu electrònic, a l'efecte de la pràctica de notificacions a l'interessat, haurà de correspondre's amb la proporcionada per la Generalitat, amb domini .
Per a sol·licitar aquest tipus d'ajudes per via telemàtica, es requerirà un certificat de signatura electrònica d'entitat emés per l'ACCV .
La tramitació telemàtica pot realitzar-se per mitjà del PROP, en la següent URL: .
Els documents 4.1 b), c), d), e) i f) i 4.2 b), c) i d) poden ser aportats de forma telemàtica. En el cas dels documents 4.1 b), c), d), i f) i 4.2 b), i d), només s'acceptaran en format pdf i hauran d'estar signats mitjançant la plataforma de signatura en línia de l'ACCV:
9. Si la sol·licitud no reuneix els requisits i documents que s'assenyalen en aquesta base, es requerirà l'interessat perquè, en el termini de deu dies, esmene la falta o acompanye els documents preceptius, amb indicació que, si així no ho fera, es considerarà que desisteix de la seua petició després d'una resolució, d'acord amb l'article 71, apartat 1, de la Llei 30/1992, de 26 de novembre de Règim Jurídic de les Administracions Públiques i del Procediment Administratiu Comú.
Sisena. Procediment de concessió
1. L'òrgan competent per a l'ordenació i la instrucció d'aquesta ordre serà la Direcció General del Llibre, Arxius i Biblioteques. La valoració de les sol·licituds la realitzarà l'Àrea de Coordinació del Llibre, Arxius i Biblioteques, després de consultar el Consell de Biblioteques de la Generalitat que, segons la Llei 10/1986, de 30 de desembre, d'Organització Bibliotecària de la Comunitat Valenciana, ha de ser sentit pel que fa a la distribució anual del crèdit consignat en els pressupostos de la Generalitat per al finançament del sistema bibliotecari valencià.
2. Una vegada realitzada la valoració, es formularà una proposta de resolució d'aquestes ajudes, que serà elevada a la directora general del Llibre, Arxius i Biblioteques qui, per delegació de la consellera, adjudicarà les ajudes mitjançant una resolució que serà publicada en el Diari Oficial de la Comunitat Valenciana.
3. Si en el termini de sis mesos des que produïsca efectes la present ordre no s'ha dictat la resolució corresponent i s'ha notificat a les parts, s'entendrà que totes les sol·licituds presentades han sigut desestimades.
4. Les economies que puguen produir-se podran disposar-se mitjançant una nova resolució de la directora general del Llibre, Arxius i Biblioteques tot incrementant la quantitat concedida a algun dels beneficiaris o incloent-n'hi d'altres que hagen sigut admesos en la convocatòria i no han rebut ajuda, després de la ponderació dels criteris d'atorgament de la subvenció.
Setena. Criteris de concessió
1. Els criteris de concessió són els següents:
1.1. Biblioteques o agències de lectura de nova creació:
a) Es valorarà amb un màxim de 6 punts la millora dels requisits mínims prevista en l'article 6 del Decret 119/2005.
b) Es valorarà de 0 a 3 punts les memòries presentades pels centres de lectura en atenció al programa de treball i servicis oferits als ciutadans.
1.2. Servicis bibliotecaris mòbils:
a) Es valorarà de 0 a 3 punts les memòries presentades pels servicis bibliotecaris mòbils en atenció al programa de treball, servicis oferits als ciutadans i percentatge de població atesa.
b) Es valorarà de 0 a 3 punts l'horari d'atenció al públic.
2. L'import total es repartirà proporcionalment entre els sol·licitants de cadascun dels apartats ressenyats en l'article primer de la convocatòria, segons la puntuació aconseguida d'acord amb els criteris de concessió regulats en l'apartat anterior, prenent com a paràmetre base el pressupost d'inversió previst, el nombre de sol·licituds i l'import parcial que correspon a cada grup segons l'article segon de la convocatòria.
Huitena. Obligacions dels beneficiaris
Són obligacions del beneficiari:
a) Realitzar la inversió que fonamenta la concessió de l'ajuda.
b) Acreditar davant de la Conselleria de Cultura i Esport la realització de la inversió, així com el compliment dels requisits i de les condicions que determinen la concessió de l'ajuda.
c) El sotmetiment a les actuacions de comprovació i control financer que haja d'efectuar l'òrgan concedent, o qualssevol altres actuacions de comprovació i control financer que puguen realitzar els òrgans de control competents, per a la qual cosa haurà d'aportar la informació requerida en l'exercici d'aquestes actuacions, d'acord amb el que estableix l'article 46 de la Llei 38/2003, de 17 de novembre, General de Subvencions.
d) Comunicar a la Conselleria de Cultura i Esport l'obtenció d'altres subvencions ajudes o ingressos per a la mateixa finalitat.
e) Conservar els documents justificatius de l'aplicació dels fons rebuts, inclosos els documents electrònics, mentre puguen ser objecte de les actuacions de comprovació i control.
f) Adoptar les mesures de difusió contingudes en l'apartat 4 de l'article 18 de la Llei 38/2003, de 17 de novembre, General de Subvencions.
h) Reintegrar els fons percebuts en els casos previstos en l'article 37 de la Llei 38/2003, de 17 de novembre, General de Subvencions.
Novena. Finançament de les activitats subvencionades
1. La quantitat que han de justificar les entitats locals serà l'import total de la subvenció concedida.
2. En el cas que l'entitat local presente justificants no conformes amb les bases d'aquesta convocatòria, se'n percebrà tan sols la part proporcional als justificants correctament presentats.
3. En el cas que la resolució d'adjudicació de la subvenció siga per un import inferior al sol·licitat pel beneficiari, aquest podrà ajustar la justificació final a la quantia concedida. En tot cas, la justificació haurà d'ajustar-se a allò reglamentat en les bases setena i catorzena d'aquesta ordre de convocatòria de subvenció.
4. L'import de les subvencions regulades en la present base no podrà ser, en cap cas, d'una quantia que, aïlladament o en concurrència amb altres subvencions, ajudes, ingressos o recursos, supere el cost de l'activitat subvencionada.
5. Tota alteració de les condicions tingudes en compte per a la concessió de la subvenció, i en tot cas l'obtenció concurrent d'altres aportacions fora dels casos permesos en les normes reguladores, podran donar lloc a la modificació de la resolució de la concessió o al reintegrament, de conformitat amb l'article 37 de la Llei 38/2003, General de Subvencions.
Desena. Minoracions
1. Les minoracions sobre les quantitats adjudicades en la resolució, produïdes amb relació al pressupost inicial, provocades pel menor pressupost del projecte definitiu, suposaran la minoració proporcional en l'ajuda concedida, a excepció del que estableix la base 9.3.
2. La Conselleria de Cultura i Esport no es farà càrrec de cap increment posterior del pressupost d'inversió inicialment presentat per la corporació sol·licitant de l'ajuda, siga quina siga la circumstància que el produïsca.
3. La quantitat que justifique l'entitat local serà l'import total de la subvenció concedida; en cas contrari, l'entitat local percebrà la quantitat correctament justificada segons les bases de la present convocatòria.
Onzena. Reintegrament
Pertocarà el reintegrament de les quantitats percebudes i l'exigència de l'interés de demora corresponent des del moment del pagament de la subvenció fins a la data en què s'acorde la procedència del reintegrament, en els casos previstos en l'article 37 de la Llei 38/2003, de 17 de novembre, General de Subvencions.
Dotzena. Inspecció i control
Quan de l'exercici de les funcions d'inspecció o control se'n deduïsquen indicis de la incorrecta obtenció, destinació de la subvenció o ajuda percebuda, els agents encarregats de la inspecció podran acordar la retenció de les factures, documents equivalents o substitutius i de qualsevol altre document relatiu a les operacions en què els indicis es manifesten.
Tretzena. Infraccions i sancions administratives
Les infraccions i sancions administratives que es deriven de les funcions de control que corresponen a la Intervenció de la Generalitat es regularan d'acord amb el que preveu el títol IV de la Llei 38/2003, de 17 de novembre, General de Subvencions.
Catorzena. Justificació de les subvencions
1. El pagament de les aportacions de la Generalitat es realitzarà de conformitat amb el que estableix la Llei de Pressupostos de la Generalitat per a l'any 2010.
2. La transferència es realitzarà una vegada justificada tota la realització de la inversió.
3. Per a realitzar la justificació, les entitats locals beneficiàries hauran de presentar la documentació següent:
a) Originals o fotocòpies compulsades de les factures expedides per l'empresa proveïdora. Les factures hauran de presentar-se en forma reglamentària i datades l'any 2009 o 2010; la data màxima de les factures serà la de la justificació de l'ajuda. Les factures contindran la relació dels llibres i altres documents de la col·lecció bibliogràfica adquirits per mitjà d'aquesta ajuda, així com els preus per unitats i l'import total de la compra.
b) Certificat del secretari o interventor en què faça constar que els llibres i altres documents de la col·lecció bibliogràfica que consten en les factures, han sigut adquirits per a l'ús previst al centre de lectura pública municipal.
c) Quan les activitats hagen sigut finançades amb la subvenció i, a més, amb unes altres subvencions o recursos, haurà d'acreditar-se en la justificació l'import, la procedència i l'aplicació dels fons a les activitats subvencionades, en compliment de l'article 30.4 de la Llei 38/2003, de 17 de novembre, General de Subvencions.
4. Els justificants establits en aquesta base, que seran adreçats a la Direcció General del Llibre, Arxius i Biblioteques, hauran de presentar-se en el Registre Auxiliar de la Biblioteca Valenciana (monestir de Sant Miquel dels Reis, av. Constitució, 284. 46795 València) o per qualsevol dels procediments previstos en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Si no es fera així, decaurà el dret de l'adjudicatari a percebre l'ajuda.
5. El termini de presentació de la documentació justificativa serà de 15 dies naturals des del dia següent al de la data de la publicació en el Diari Oficial de la Comunitat Valenciana de la resolució de concessió.